
[bookmark: _GoBack]Екологични стойности на територията на ТП ДЛС „Каракуз“ гр.Дулово и извън нея, които могат да бъдат засегнати от извършваните горскостопански дейности
ЕКОСИСТЕМНИ ФУНКЦИИ
Екосистемната функция е съвкупността от структурни компоненти (вода, почва, атмосфера, флора, фауна и др.) и биологични, геохимични и физични процеси, които протичат в рамките на една горска екосистема и между екосистемите (вкл. първична продуктивност, разлагане, хранителна верига, кръговрат на веществата и др.). Терминът „екосистемни функции” кореспондира с термина „екологични процеси”. За целите на горската сертификация това определение включва екологични и еволюционни процеси като генетична миграция между различни популации на един и същи вид, природни нарушения, цикли на възстановяване, етапи на сукцесия.
За екосистемите съществуват четири групи екосистемни процеси, които са фундаментални за всички сухоземни екосистеми:
1. Поток на енергията
2. Кръговрат на водата
2. Кръговрат на веществата
4. Динамика на съобществата (сукцесии)
Описание на тези групи:
а)Поток на енергия - Животът на Земята е възможен поради непрекъснато снабдяване със слънчева енергия. Най-общо светлината от слънцето се превръща в химическа енергия от растенията (продуценти) чрез процеса на фотосинтезата. Фотосинтезата произвежда кислород за всички организми и източник на храна за организми, които се хранят с растителна биомаса (първични консуматори). След това тревопасни организми се използват за храна от вторични консуматори, вторичните консуматори се консумират от третични консуматори и т.н. Останките от консуматорите от всички нива се разграждат от разлагащи организми на неорганични вещества, които се използват за повтаряне на цикъла (предоставят на растенията минерали за фотосинтеза). 
Стопанските дейности в горските екосистеми повлияват потока на енергия на всички нива на трофичната верига, но най-голямо въздействие имат върху първото ниво, а именно продуцентите (дърветата). В тази връзка, поради естеството на горското стопанство не могат да бъдат формулирани специфични значими рискове от горскостопански дейности и мерки за опазване.
б)Кръговрат на водата - процесът на валежи, транспирация, изпарение и отток чрез повърхностни и подпочвени води се нарича кръговрат на водата.
Горскостопанските дейности могат да повлияят директно и индиректно върху следните компоненти:
-транспирация – чрез промени в общата листна повърхност (склопеност) и видовия състав (някои дървесни видове транспирират повече вода от други);
-изпарение – в зависимост от интензивността на валежа, структурата и видовия състав на гората до около 40 процента от валежите може да се задържат от склопа на гората и да се изпарят обратно в атмосферата. Чрез регулиране на структурата и видовия състав на насажденията може да променя функционалността на една гора по отношение на нейната водозадържащата или вододайна роля.
-отток – горските екосистеми намаляват и регулират повърхностния отток и трансформират значителна част от него в подпочвен. Ефективността на този процес зависи най-вече от структурата на гората. На територията на стопанството горскостопаннските дейности се провеждат съобразно изискванията като не се подменя състава на гората или се провеждат дейности за подобряване на нейната пълнота с цел недопускане на ерозионни процеси. 
в)Кръговрат на веществата- Кръговрат на минералните вещества се нарича още цикъл на хранителните вещества, тъй като минералните вещества се използват отново и отново от всички живи организми. Начинът и степента, по която хранителните вещества се усвояват, играят важна роля за жизнеността и здравословното състояние на горските екосистеми. Горскостопанските дейности, които се извършват на територията на стопанството са на принципа да се сведе до минимум рискаот промяна на светлинния, топлинния и влажностния режим в повърхностния почвен слой, като при извеждане на сечите се оставят стоящи стъбла с ниска или без търговска стойност, остатъчната дървесина се разхвърля разномерно на цялата площ на сечището, а не се събират на купчини.
г)Динамика на съобществата (сукцесии) - Промяната е постоянен процес във всички екосистеми. Популациите на растителните и животински видове в горските екосистеми се променят постоянно в отговор на променящите се условия на околната среда.
Всички лесовъдски дейности, които се извършват на територията на стопанството се извършват съобразени с изискванията на сертификацията, като не се извършват драстични промени във видовия състав на териториите, премахване на неместни инвазивни видове, залесяване с местни видове съобразени с месторастенето и ненарушаване  и поддържане на баланса на дървесните видове, животинските видове от стопанско значение в резултат на ловни дейности и бракониерство. 

БИОЛОГИЧНО РАЗНООБРАЗИЕ
Горскостопанските дейности извършвани на територията на стопанството се съобразяват единствено и само от запазване на естествените модели на биологичното разнообразие в горските територии, като се спазват основните аспекти, които могат да окажат основно въздействие:
-запазване  или увеличаване площта на горите основно от местните дървесни видове, което от своя страна води до запазване или увеличаване площта на местообитанията.
-пространствено разпределение на залесената горска територия.
-структура на гората
-видове, състав и численост на популациите.
Рисковете за биоразнообразието в резултат на горскостопански дейности са свързани най-вече с негативни промени в структурата на горските екосистеми, включително местообитанията на редки и застрашени видове, и видовия състав на съобществата и числеността на популациите. Индентификацията и прилагането на мерки за опазване на местообитанията ще допринесе за поддържане на популациите в тях.

ВОДНИ РЕСУРСИ 
Горскостопанските дейности в стопанството е целенасочено в опазването на структурния и видов състав на горите, с цел недопускане на нарушаването на съхраняването, на пречистването и разпределението на водота към повърхностни водни басейни и подпочвени слоеве. 

ПОЧВИ
Почвите са важен функционален компонент на всички сухоземни екосистеми. Запазването на качеството на почвите в горските територии при извършване на горскостопански дейности  е основен приоритет на стопанството в дългосрочна перспектива. 
Основните рискове, с които се справя от практична гледна точка са:
-недопускане намаляването на наличността на минерални вещества и впоследствие намаляване на производствения капацитет на почвата.
-уплътняване на почвата и намаляване на нейната порьозност води до влошаване на средата на развитие на кореновата система на дървесните видове и намаляване на производителността и шансовета им за оцеляване при екстремни условия. 

ЛАНДШАФТНА СТОЙНОСТ
Ландшафтни стойности: Съвкупността от човешките възприятия по отношение на конкретен ландшафт. Някои ландшафтни стойности са тясно свързани с физическите характеристики на ландшафта. Други като духовната стойност са повлияни повече от индивидуалното възприятие или социалната конструкция, отколкото от физическите характеристики. Ландшафтът може да се приеме за комбинация от:
-Естествени компоненти: геология, земна форма, почви, водни тела, климат.
-Човешки въздействия: земеползване, управление на земите, селище.
-Естетични качества: визуални и сетивни възприятия.
-Културни ценности: исторически, социални и лични асоциации.
Горите са важен визуален елемент на ландшафта и имат голям потенциал за неговото подобряване и обогатяване. Много често те са доминиращият компонент на тези пространства и допринасят за оформянето на пространството, рамкирането на гледните точки и осигуряването на цвят, текстура и мащаб. Горите осигуряват среда за рекреация и доближават хората до природата. При извършване на горскостопански дейности стопанството се стреми максимално да запази хармонията в съответния ландшафт.  
